અમદાવાદ: શહેરના જુદા જુદા વિસ્તારમાંથી ત્રણ સગીરાને ગઠિયાઓ લગ્નની લાલચ અાપી ઉઠાવી જતાં પોલીસે અા અંગે અપહરણના ગુના દાખલ કરી અાગળની કાર્યવાહી હાથ ધરી છે. અા અંગેની વિગત એવી છે કે નારણપુરાના રબારીવાસ નજીક અાવેલા ચામુંડાનગર ખાતે રહેતી એક સગીરાને તેના ઘર નજીકથી કોઈ અજાણ્યો શખસ ઉઠાવી ગયો હતો. જ્યારે ગોમતીપુર વિસ્તારમાં ચોકસીની ચાલી ખાતે રહેતી એક ૧૭ વર્ષીય સગીરાને ગોમતીપુર ગામમાં રહેતાે મેહુલ સંજયભાઈ ગજ્જર નામનો શખશ લલચાવી-ફોસલાવી ઉઠાવી જતાં શોધખોળ શરૂ કરવામાં અાવી છે. અા ઉપરાંત બાપુનગરમાં પન્નાલાલ એસ્ટેટ પાસે અાવેલ મણિલાલ મથુરદાસની ચાલી ખાતે રહેતી એક સગીરાને ઉત્તરપ્રદેશનો રહીશ કમરુદ્દીન નામનો શખસ અપહરણ કરી ઉઠાવી ગયો હતો.